Vic Alhadeff

Vic Alhadeff (født 1952 i Zimbabwe) er en australsk redaktør og forfatter. Alhadeff er tidligere redaktør for Australian Jewish News og tidligere sjefredaktør i anti-apartheidavisen The Cape Times i Sør-Afrika.

Alhadeff er kjent som en aktiv samfunnsdebattant.

Bakgrunn og utdanning 
Alhadeff ble født i Zimbabwe, men vokste opp i Sør-Afrika. Hans foreldre kom fra Rhodos i Hellas, og dro til Zimbabwe for å unnslippe Holocaust. Han studerte ved University of Cape Town og ved Rhodes University i Grahamstown, Sør-Afrika.

Alhadeff bodde og arbeidet to år i Israel, der han redigerte to magasiner. Han dro til Australia i 1986, og har arbeidet der siden.

Arbeid 
I rollen som redaktør for Australian Jewish News ble han sendt til Moskva for å rapportere om forfølgelsen av sovjetiske jøder, og han rapporterte fra Israel under Gulfkrigen.

Han har hatt en rekke lederstillinger i medie- og samfunnsorganisasjoner. Alhadeff ledet organisasjonen Multicultural i NSW og var tidligere administrerende direktør for Jewish Board of Deputies i New South Wales. Han er medlem av Australian Institute of Company Directors, og sitter i styret til SBS.

Alhadeff har vært dommer ved NSW Human Rights Award og ledet Keep NSW Safe-kampanjen.

Bokutgivelser og politisk engasjement 
Alhadeff har skrevet bøkene South Africa in Two World Wars (1979) og A Newspaper History of South Africa (1985) om Sør-Afrikas historie.

Han er kjent for sin sterke, tildels kontroversielle, offentlige støtte for staten Israel.

Referanser 

Australske redaktører
Australske forfattere
Australske aktivister
Australske journalister